
PRODUKTRESUMÉ

for

Mastavance Vet., intramammær suspension


0.	D.SP.NR.
34321

1.	VETERINÆRLÆGEMIDLETS NAVN
Mastavance Vet.

Lægemiddelform: Intramammær suspension
Styrke(r): 20 mg

2.	KVALITATIV OG KVANTITATIV SAMMENSÆTNING
Hver sprøjte (8,7 g) indeholder:

Aktivt stof:
Hydrocortisonaceponat

Hjælpestoffer:

	Kvalitativ sammensætning af hjælpestoffer og andre bestanddele

	Paraffinolie, tynd

	Vaseline codex T5*


*Vaseline codex T5 er en brugsklar blanding bestående af flydende paraffin, mikrokrystallinsk voks og hård paraffin.

Hvid til gullig olieagtig suspension. 


3.	KLINISKE OPLYSNINGER

3.1	Dyrearter, som lægemidlet er beregnet til
Kvæg (lakterende køer).



3.2	Terapeutiske indikationer for hver dyreart, som lægemidlet er beregnet til
Til symptomatisk behandling af let til moderat klinisk mastitis, der påvirker en enkelt mælkekirtel på yveret.
Veterinærlægemidlet kan anvendes til behandling af inflammation, smerter og ubehag, når de første tegn på klinisk mastitis observeres, mens bekræftelse af det involverede patogen (hvis til stede) og beslutning om at administrere eventuel yderligere behandling afventes.

3.3	Kontraindikationer
Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.

3.4	Særlige advarsler
Veterinærlægemidlet er beregnet til at blive anvendt til lette og moderate tilfælde af klinisk mastitis i en mælkekirtel på yveret, der viser synlige forandringer i mælken (tilstedeværelse af klumper eller flager) og/eller af yveret (hævelse af en mælkekirtel på yveret, varme på hudoverfladen, erytem, smerter ved palpation), uden svære lokale tegn eller systemiske tegn på sygdom såsom pyreksi, anoreksi eller liggende position. 

Veterinærlægemidlet er ikke blevet afprøvet på dyr med en anamnese med subklinisk mastitis med recidiv af mastitis i samme mælkekirtel i måneden før behandlingen, og hvor patten er beskadiget. 
Virkningen er ikke blevet undersøgt med andre malkerutiner end 12‑timers intervaller.

Det anbefales at tage en mælkeprøve til bakteriologisk dyrkning og test for antimikrobiel følsomhed før første administration samt at anvende veterinærlægemidlet, mens resultaterne af mælkeanalysen afventes.
Baseret på det kliniske respons på behandlingen og/eller resultaterne af mælkeanalysen kan der efter behov iværksættes et opfølgende forløb med en anden passende behandling.
Recidiv, persistens eller forværring af symptomerne uanset type efter behandling kræver øjeblikkelig revurdering.
Derfor skal nøje overvågning af køerne overvejes.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Ikke relevant.

Særlige forholdsregler for personer, der administrerer veterinærlægemidlet til dyr

Veterinærlægemiddel: 
Det aktive stof i dette veterinærlægemiddel, hydrocortisonaceponat, er potentielt farmakologisk aktivt og kan være skadeligt for det ufødte barn ved eksponering i for høje doser.
Undgå kontakt med huden og indtagelse, herunder hånd-til-mund-kontakt, især hos gravide kvinder.
I tilfælde af utilsigtet kontakt med huden skal det eksponerede område straks skylles med vand.
I tilfælde af utilsigtet indtagelse skal der straks søges lægehjælp, og indlægssedlen eller etiketten bør vises til lægen.
Vask hænder efter brug.

Renseserviet: 
De renseservietter, der følger med det intramammære produkt, indeholder isopropylalkohol, som forårsager øjenirritation og kan forårsage hudirritation. 
Undgå kontakt med huden og øjnene, herunder hånd-til-øje-kontakt. 
I tilfælde af utilsigtet kontakt med huden eller øjnene skal huden eller øjnene straks skylles med rigelige mængder vand. Hvis irritationen fortsætter, skal der straks søges lægehjælp, og indlægssedlen eller etiketten bør vises til lægen.
Vask hænder efter brug.
Renseservietten er brandfarlig. Den må ikke anvendes i nærheden af åben ild eller andet materialer med gløder. Rygning er forbudt under håndtering af renseservietten.

Særlige forholdsregler vedrørende beskyttelse af miljøet
Ikke relevant.

3.6	Bivirkninger

Kvæg (lakterende køer):
	Meget almindelig
(> 1 dyr ud af 10 behandlede dyr):
	Neutrofili1, monocytose1, eosinopeni1, hypokortisolæmi1,2, hyperglykæmi1


1 	Spontant reversibel inden for 6 dage efter afslutning af behandlingen og ikke forbundet med kliniske tegn.
2 	Kun observeret efter ACTH‑stimulationstest (adrenokortikotropt hormon).

[bookmark: _heading=h.wfidtfcy6j9p]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed:
Kan anvendes under drægtighed.

Laktation:
Glukokortikoider udskilles i mælken og kan resultere i væksthæmning hos diende ungdyr. 
[bookmark: _heading=h.d2eq4b6xeoos]
3.8	Interaktion med andre lægemidler og andre former for interaktion
Ingen kendte.

3.9	Administrationsveje og dosering
Intramammær anvendelse.

[bookmark: _Hlk225163417]Efter fuldstændig udmalkning og før administration af veterinærlægemidlet skal patterne renses og desinficeres grundigt med en renseserviet, og der skal udvises forsigtighed for at undgå kontaminering af sprøjtens dyse. Sprøjtens kanyle må kun indføres delvist for at forhindre, at bakteriekontamineret keratin presses ind i pattens mælkecisterne og reducerer udvidelsen af lukkemusklen.

Administrer hele indholdet af én sprøjte gennem pattens kanal ind i den berørte mælkekirtel ved at trykke stemplet ned. Efter behandlingen påføres et pattedypbæger, der sikrer fuldstændig dækning.
Hvis der ikke opnås klinisk helbredelse efter en enkelt påføring, kan det være nødvendigt med en eller flere yderligere administrationer hver 12. time, op til maksimalt 3 yderligere doser pr. mælkekirtel.  Massér efter administration. Udmalk ikke umiddelbart efter behandlingen.
Klinisk helbredelse bør ses inden for 6 dage efter behandlingsstart. I tilfælde af forværring, eller hvis mastitissen ikke kureres, eller i tilfælde af recidiv af klinisk mastitis i samme mælkekirtel inden for en måned, er en øjeblikkelig revurdering nødvendig, og brugen af en anden behandling bør overvejes. 

3.10	Symptomer på overdosering (og, hvis relevant, nødforanstaltninger og modgift)
I et studie af overdosering hos malkekvæg med op til 4 gange den anbefalede dosis (dvs. anvendelse af veterinærlægemidlet i alle 4 mælkekirtler på yveret) med en forlænget behandlingsvarighed (på 3 gange den maksimalt anbefalede behandlingsvarighed) var administration af veterinærlægemidlet forbundet med ændringer i visse hæmatologiske og biokemiske blodparametre, reduktion af kortisolproduktionskapaciteten og nedsat mælkeproduktion eller ændring i mælkesammensætningen. Alle disse farmakologiske virkninger var af lavt omfang, uden negativ indvirkning og hurtigt reversibilitet. 

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Slagtning: 0 dage.
Mælk: 24 timer.


4.	FARMAKOLOGISKE OPLYSNINGER

4.1	ATCvet-kode
QG52X

4.2	Farmakodynamiske oplysninger
Veterinærlægemidlet indeholder det aktive stof hydrocortisonaceponat. Hydrocortisonaceponat (HCA) tilhører diesterklassen af glukokortikosteroider med en potent iboende glukokortikoidaktivitet. Hydrocortisonaceponat metaboliseres i epitelet af esteraser til forskellige metabolitter, herunder en 17‑monoester, som også har en antiinflammatorisk virkning. Veterinærlægemidlet reducerer yverinflammation (rødme og hævelse), smerter og ubehag forbundet med let til moderat klinisk mastitis.

4.3	Farmakokinetiske oplysninger
Efter intramammær administration af veterinærlægemidlet (4 administrationer a én sprøjte [20 mg] hver 12. time) blev der ikke observeret plasmatilgængelighed og systemisk eksponering af hydrocortisonaceponat (hydrocortisonaceponat < LLOQ 0,2 ng/ml). Hydrocortisonaceponat metaboliseres til fysiologisk aktive kortikosteroidforbindelser relateret til fysiologisk kortisol. De absorberede fysiologisk aktive kortikosteroidforbindelser forårsager et forbigående fald i systemiske kortisolkoncentrationer i plasma i op til 12 timer efter behandlingen. Disse kortikosteroidforbindelser forventes at følge den samme hepatiske metaboliseringsvej som endogent kortisol, med en vis renal udskillelse. 
Hydrocortisonaceponat kunne kvantificeres i mælk fra den behandlede mælkekirtel i op til 24 timer efter den sidste administration (Tmax 2,5 timer efter den sidste administration, Cmax 9.550 µg/kg, t½ for elimination 2 timer). Hydrocortisonaceponat var under kvantificeringsgrænsen (< 0,2 ng/ml) i mælk fra de ubehandlede fjerdedele.


5.	FARMACEUTISKE OPLYSNINGER

5.1	Væsentlige uforligeligheder
Da der ikke foreligger undersøgelser vedrørende eventuelle uforligeligheder, bør dette veterinærlægemiddel ikke blandes med andre intramammære veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 3 år.

5.3	Særlige forholdsregler vedrørende opbevaring
Der er ingen særlige krav vedrørende opbevaringsforhold for dette veterinærlægemiddel.

5.4	Den indre emballages art og indhold
Hvid til gullig, uigennemsigtig forfyldt intramammær sprøjte fremstillet af lavdensitetspolyethylen (LDPE) med lukning af en LDPE-dysehætte eller en dobbelthætte. 

Pakningsstørrelser:
Papæske indeholdende 12 intramammære sprøjter og 12 renseservietter.
Papæske indeholdende 24 intramammære sprøjter og 24 renseservietter.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
VIRBAC
1ère avenue 2065 m LID
06516 Carros
Frankrig

Repræsentant
VIRBAC Danmark A/S
Profilvej 1
6000 Kolding

7.	MARKEDSFØRINGSTILLADELSESNUMMER (-NUMRE)
72904

8.	DATO FOR FØRSTE TILLADELSE
6. juli 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
BP 
[bookmark: _heading=h.q3wojm97klld]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

